CELEX: 62008CA0433
Language: lv
Date: 2009-12-03 00:00:00
Title: Lieta C-433/08: Tiesas (ceturtā palāta) 2009. gada 3. decembra spriedums ( Bundesfinanzhof (Vācija) lūgums sniegt prejudiciālu nolēmumu) — Yaesu Europe BV/Bundeszentralamt für Steuern (Astotā PVN direktīva — Kārtība PVN atmaksāšanai nodokļu maksātājiem, kas nav reģistrēti attiecīgajā valstī — A pielikums — Iesniegums par nodokļa atmaksāšanu — Paraksta uz minētā iesnieguma jēdziens — Valsts tiesību akti, kas pieprasa paša nodokļa maksātāja vai tā likumīgā pārstāvja parakstu, izņemot pilnvarotās personas parakstu)

30.1.2010   
            
            
               LV
            
            
               Eiropas Savienības Oficiālais Vēstnesis
            
            
               C 24/12
            
         Tiesas (ceturtā palāta) 2009. gada 3. decembra spriedums (Bundesfinanzhof (Vācija) lūgums sniegt prejudiciālu nolēmumu) — Yaesu Europe BV/Bundeszentralamt für Steuern
   
   (Lieta C-433/08) (1)
   
   (Astotā PVN direktīva - Kārtība PVN atmaksāšanai nodokļu maksātājiem, kas nav reģistrēti attiecīgajā valstī - A pielikums - Iesniegums par nodokļa atmaksāšanu - “Paraksta” uz minētā iesnieguma jēdziens - Valsts tiesību akti, kas pieprasa paša nodokļa maksātāja vai tā likumīgā pārstāvja parakstu, izņemot pilnvarotās personas parakstu)
   2010/C 24/19
   Tiesvedības valoda — vācu
   
      Iesniedzējtiesa
   
   
      Bundesfinanzhof
   
   
      Lietas dalībnieki pamata procesā
   
   
      Prasītājs: Yaesu Europe BV
   
   
      Atbildētāja: Bundeszentralamt für Steuern
   
   
      Priekšmets
   
   Lūgums sniegt prejudiciālu nolēmumu — Bundesfinanzhof — Parauga, kas ietverts Padomes 1979. gada 6. decembra Astotās direktīvas 79/1072/EEK par dalībvalstu tiesību aktu saskaņošanu attiecībā uz apgrozījuma nodokļiem — kārtība pievienotās vērtības nodokļa atmaksāšanai nodokļu maksātājiem, kas nav reģistrēti attiecīgajā valstī (OV L 331, 11. lpp.) A pielikumā, interpretācija — Jēdziens “paraksts”, kas lietots atmaksāšanas iesniegumā — Valsts tiesiskais regulējums, kurā ir prasīts pašrocīgs iesniedzēja vai tā likumīgā pārstāvja paraksts, izslēdzot pilnvarotās personas parakstu
   
      Rezolutīvā daļa:
   
   Padomes 1979. gada 6. decembra Astotās direktīvas 79/1072/EEK par dalībvalstu tiesību aktu saskaņošanu attiecībā uz apgrozījuma nodokļiem — kārtība pievienotās vērtības nodokļa atmaksāšanai nodokļu maksātājiem, kas nav reģistrēti attiecīgajā valstī, A pielikumā ietvertā iesnieguma par pievienotās vērtības nodokļa atmaksāšanu paraugā lietotais jēdziens “paraksts” ir Kopienu tiesību jēdziens, kas ir jāinterpretē vienveidīgi un jāsaprot tādējādi, ka šāds iesniegums par atmaksāšanu nav obligāti jāparaksta pašam nodokļa maksātājam, bet to var parakstīt arī pilnvarota persona.
   
      (1)  OV C 313, 06.12.2008.